White Eagle (Oklahoma)

White Eagle is in unincorporated community yn Kay County, Oklahoma, yn de Feriene Steaten. It leit yn in gemeentefrij gebiet dat bestjoerlik en postaal ûnder it folle gruttere plak Ponca City falt, dat in eintsje nei it noarden leit. (Dat is in sitewaasje dy't ferlike wurde kin mei útbuorrens yn Fryslân dy't binnen de himrikken fan gruttere doarpen lizze.) Oare nammen foar it plak binne Ponca, White Eagle Agency en Whiteagle. Yn 2020 hie White Eagle 520 ynwenners.

Skiednis
White Eagle waard stifte op it plak dêr't omtrint 1877 it Yndiaansk agintskip fan it doetiidske Yndianereservaat fan 'e Ponka fêstige wie, dat letter ûnder de Wet-Curtis fan 1898 krekt as alle oare reservaten yn Oklahoma opheft is. White Eagle is ferneamd nei it Ponka-opperhaad Wite Earn (Ingelsk: White Eagle, ±1840-1914), dy't it wichtichste opperhaad fan 'e Ponka wie doe't hja yn 1877 út Nebraska wei nei it Yndiaanske Territoarium (no Oklahoma) ta deportearre waarden.Johansen, Bruce E. White Eagle. Oklahoma Historical Society's Encyclopedia of Oklahoma History & Culture. 2009 (15 August 2009) 

Polityk
Yn White Eagle (postaal yn Ponca City) is it haadkertier fan 'e Ponka Stamme fan Oklahoma fêstige.Van de Logt, Mark. Ponca. Oklahoma Historical Society's Encyclopedia of Oklahoma History & Culture. 2009 (15 augustus 2009)Webside fan 'e Ponka Stamme fan Oklahoma

 Bekende ynwenners
berne yn White Eagle
Burgess Roye (1944-2015), keunstskilder
Paladine Roye (1946-2001), keunstskilder
ferstoarn yn White Eagle
Wite Earn (±1840-1914), opperhaad fan 'e Ponka
Carter Camp (1941-2013), aktivist
Burgess Roye (1944-2015), keunstskilder

Category:Plak yn Oklahoma
Category:Ponka
Kategory:Plak stifte yn 1877